BERRIA: “Homosexualak ezkutatuta eta beldurrez bizi dira Afrikan” – Euskal Herriko Gay-Les Askapen Mugimendua\nYou are here: Home / Kategoria barik @eu / BERRIA: “Homosexualak ezkutatuta eta beldurrez bizi dira Afrikan...\n29 ekaina, 2014 /in Kategoria barik @eu /by Editorea\nAlica Nkom, Giza Eskubideen aldeko abokatua\nHomosexualak erraz kartzelatzen dituzte Kamerunen; gizarteak, Elizak eta gobernuak baztertu egiten dituzte; egoera aldatzeko, nazioartearen laguntza eskatzen dute defentsan ari diren abokatu gutxiek.\nDuela 50 urte, Afrikako abokatutzaren esparrua gizonen esku zegoen, eta homosexualen defentsa egitea ia pentsaezina zen. Baina Alice Nkomek (Kamerun, 1945) haien artean toki bat egitea lortu zuen, eta Kamerungo aurreneko abokatu emakume beltza bihurtu zen, 24 urte zituela. Urteak eta urteak eman ditu Afrikako gay eta lesbianen eskubideen alde borrokan. Asteon, Bilbon izan da, EHUko udako ikastaroetan antolatutako Komunikazioa, gatazkak eta garapenerako lankidetza topaketetan hitzaldi bat ematen. LGTB kolektiboak (lesbiana, gay, transexual eta bisexualak) Kamerunen duen egoera ezagutarazi du.\nMehatxuak jasaten dituzu gay eta lesbianak defenditzeagatik. Nola eramaten duzu egoera hori?\nAbokatuentzat oso arriskutsua da horrelako ekintza motetan sartzea. Ez gara asko. Ez da lan erraza izaten, baina urte asko daramatzat, eta ohituta nago oztopoei aurre egiten. Gai hau tabua da: homosexualek ezkutuan bizi behar dute Afrikan. Giza eskubideei eta pribatutasunari buruz ari gara; hori dela eta, eztabaida sortu behar dugu gizartean.\nUrte hauetan zer aldatu da Kamerunen? Nola bizi dira gay eta lesbianak?\nEgoerak okerrerantz egin du, oro har. Duela 30 urte, edateko ura ateratzen zen etxeko txorrotatik, eta gai nintzen nire haurren biberoiak betetzeko. Gaur egun, nire ilobena ezin dut bete etxeko urarekin. Herrialde bateko lider bat bere herria edateko urez hornitzeko gai ez denean, gizartearen arreta beste gai batzuetara desbideratzen ahalegintzen da. Futbola eta homofobia oso erabiliak dira horretarako. Egun, horri esker, estigmatizatuta bizi dira homosexualak. Gogoan dut 2003an lau mutil etorri zirela nire bulegora. Frantziatik oporretan etorri ziren Kamerunera. Haietako bi bikotea zirela sumatuta, erabaki nuen abisu bat eman behar niela. Azaldu nien zer gertatuko zen jendeak lagunak baino gehiago zirela igartzen bazuen. Txundituta eta beldurrez begiratu zidaten.\nLesbianen egoera are zailagoa al da oraindik?\nEz, egoera bera da guztientzat, oso txarra. Haurtzaroan has daitezke arazoak. Diru asko xahutzen dugu haurrak atzerrira bidaltzen. Pentsatzen dugu gure herrialdea eraikitzen lagunduko dutela bueltatzen direnean, kanpoan ikasitakoarekin. Batzuk oso gazte bidaltzen dituzte; horren ondorioz, atzerrian hasten dira sexu orientazioa deskubritzen, eta, noski, askok homosexualitatea aukeratzen dute. Horiek, bueltatzean, umiliazioa, jazarpena eta kartzela baino ez dute aurkituko.\nAfrikako zein herrialdetan da errepresiorik bortitzena?\nKamerunen daude homosexualen aurkako lege gogorrenak, eta atxiloketa gehienak han izaten dira, isilpean. Nazioartea Ugandari begira dago, onartu duen lege zapaltzaile bat dela eta. Baina, jazarpenari dagokionez, Ugandan baino okerragoa da egoera Kamerunen.\nZer argudio erabiltzen dituzte gazte homosexualak kartzelatzeko?\nEdozein keinuk edo hitzek balio du pertsona bat espetxeratu ahal izateko. «Maite zaitut», esaten duen mezu bat bidaltzea ere oso arriskutsua izan daiteke. Norbaitek homosexuala zaren susmoa hartzen badu, arazoak izan ditzakezu berehalaxe. Janzkerarekin adi ibili behar dute. Ez da onartzen emakume jantzirik erabiltzea. Oro har, jendea telebistatik edo irratitik urrun dago, eta tradizioei helduta bizi da. Homosexualitatea mendebaldetik datorren gaitz bat dela uste dute, eta ez dute onartzen. Ez dira ohartzen benetako errepresioa beren herrialdetik bertatik datorkiela, pentsamolde bat inposatu baitiete.\nOihartzun handia izan zuen bi gazteren kasuak: kartzelatik ateratzea lortu zenuen.\nBai, 2011n gertatu zen. Bost urteko espetxe zigorra ezarri zieten bi gizoni. Denetarik entzun zen: emakume jantzita zebiltzala, kalean aho sexua egiten ari zirela, eta abar. Nire indar osoa jarri nuen kasu hori irabazteko, eta, azkenean, aurreiritziengatik epaituak izaten ari zirela frogatzea lortu genuen. Tamalez, horrelako kasuak behin eta berriro errepikatzen dira.\nKamerunen, homosexualitatea debekatuta dago. Ba al dago debekuari jendaurrean aurre egiten dion mugimendu indartsurik, ala klandestinitatera edo atzerrira joatera kondenatuta daude?\nHomosexualitatea ilegala denez, oso zaila da edozein mugimendu mota aurrera ateratzea: gero eta gehiago kriminalizatzen ari dira. Homosexualak ezkutatuta bizi behar dute Afrikan, beldurrez. Atzerrira alde egitea aukera bat da, baina denek ez dute horretarako diru nahikorik.\nKartzelatuei ere laguntzen diezu. Nola daude espetxean?\nOso gaizki bizi dira; ezin da deskribatu haien egoera. Kartzela infernua da haientzat. Dena galtzen dute: arratoiak baino okerrago tratatzen dituzte. Oso gogorra da. Kartzeletako langile asko homofoboak dira, eta ez diete babesik ematen: oinarrizko eskubideak ukatzen dizkiete. Inork ez ditu entzuten haien kexak; egoera horretan, laguntzen ari garenok familia, lagun eta itxaropen bihurtzen gara. Homosexuala izateagatik kartzelatzen dituztenean, amek ere arbuiatzen dituzte. Eta okerragoa da askatzen dituztenean: gizarteratzea ia ezinezkoa da.\nBa al dago egoera iraultzeko aukerarik?\nEzbairik gabe, badago aldaketarako aukera, baina lan handia egin behar dugu hori aldatzeko.\nAldaketa etorriko bada, nondik etorriko da?\nAfrikako agintariek pentsamoldea aldatu behar dute. Lehenengo zailtasuna administraziotik dator. Agintariek esaten didate nire elkarte ADEFHOk egiten duen jarduera ezin dutela legeztatu, debekatuta dagoen zerbait defendatzen ari naizelako. Kamerunen badaukagu elkarteak libreki sortzeko askatasuna ematen duen lege bat, baina testu bat baino ez da. Berlingo Harresia eraitsi zutenean eta demokraziaren liberalizazioa gertatu zenean, Afrikako liderrak ez zeuden horretarako prest. Inork ezin du bortxatu zure etxeko pribatutasuna. Kamerunen, sexu harremanak etxean egin behar dira. Ezin da inor bortxatu, adingabeekin ezin da harremanik eduki, eta ezin da kanpoaldean praktikatu: horiek dira mugak. Beraz, pribatutasunean egiten den bitartean, ez lioke inori axola behar nola egiten den.\nZer erantzukizun daukate Afrikatik kanpoko herrialdeek Afrikako homosexualen egoeran?\nMandelak arrakasta handia lortu zuen apartheid-aren kontrako borrokan, eta, neurri batean, nazioartean zabaldu zen oihartzunari esker lortu zuen. Kanpoko indarrak aliatu garrantzitsu izan ziren. Kasu honetan ere, Mendebaldeko herrialdeen laguntza ezinbestekoa da Afrikako agintarien jarrera aldatzen laguntzeko. Zuen esperientziak behar ditugu. Giza eskubideei buruz ari garenean, guztion ardura da.\nKritikatu izan duzu Mendebaldeko gizarteek Afrikako egoerarekin duten jarrera.\nEz dira behar beste egiten ari. Kasu batek edo bestek oihartzuna lortzen duenean, arreta erakartzen dugu, baina ahaztu egiten da berehala.\nAEBetan XIX. mendera arte izandako esklabotasunarekin konparatu duzu Kamerungo egoera. Hain larria al da?\nEsklabotza mundu osoari eragiten zion arazo handi bat izan zen; toki batzuetan bada oraindik ere. Homosexualekin beste hainbeste: giza eskubide bat urratzen ari dira bai batean eta bai bestean. Elkartasuna funtsezkoa da horren aurka borrokatzeko. Beti egongo da bere pentsaera inposatzen saiatuko den beste bat, eta horren aurka indarrak batu behar dira. Kamerungo gay eta lesbianentzat oso garrantzitsua da jakitea ez daudela bakarrik.\nZer pisu du gaur egun erlijioak horretan?\nErlijioa da nire lanean aurkitzen ditudan harresi altuenetako bat. Jendeak esperantzarik ez duenean, kexak inori kontatu ezin dizkionean, Jainkoarekin hitz egiten du. Batez ere, helduak hurbiltzen dira elizara, eta apaizek diotena entzuten dute. Homosexualen aurkako diskurtsoa behin eta berriro errepikatzen denez, oso erraza da haiengan eragina izatea.\nZer egin daiteke estigma bukatzeko?\nEliza, politikari, administrazio eta familiekin hitz egin. Afrikako emakume orok ilobak eduki nahi ditu, eta homosexualitatea horiek ez edukitzearen sinonimo da. Amak ulerberak dira, baina, gizartearen presioa dela eta, arbuiatu egiten dituzte seme-alaba homosexualak. Helduak hezi behar dira umeak ere babesteko.\nHiesaren aurkako borroka handia da zurea. Egoera larria da oraindik Afrikan, ezta?\nSidado erakundean lan egiten dut, eta nerabeak hiesetik babestea da xedea. Gaixotasun horren inguruan ez dago ez prebentziorik eta ez informaziorik, nahiz eta oso gaitz arriskutsua den. Gainera, mundu osoko krisia nabaritu dugu; izan ere, nazioarteko erakundeek Afrikari bidaltzen dizkioten laguntza ekonomikoek behera egin dute.\nHaurren defentsan konprometituta zaude. Zure haurrez gain, beste 50 adoptatu dituzu. Zerk bultzatu zaitu horretara?\nNahiago du pentsatu haiek ni adoptatu nautela. Kamerunen eta atzerrian bizi dira, eta, kanpora bidaiatzen dudanean, ni ikusten ahalegintzen dira. Nire maitasuna nahi badute, nola esango diet ezetz?\nhttps://ehgam.eus/wp-content/uploads/2020/05/logo-275.png 0 0 Editorea https://ehgam.eus/wp-content/uploads/2020/05/logo-275.png Editorea2014-06-29 10:44:042014-09-29 10:45:42BERRIA: "Homosexualak ezkutatuta eta beldurrez bizi dira Afrikan"


Testimonio de Jon Aranzabal Urzelai Jon Aranzabal Urzelaiaren testigantza - Nabarmenduak - Mondragon Unibertsitatea\nJon Aranzabal Urzelaiaren testigantza\nHementxe utzi digu Jonek bere testigantza:\n1. Aurkeztu zure burua eta esaiguzu ze heziketa ziklo ikasten ari zaren:\nJon Aranzabal Urzelai naiz. Aurrretik Ingeniaritza Informatikoa gradua ikasten hasi nintzen Mondragon Unibertsitatean baina ingeniaritza baten maila nahiko altua zela iruditu zitzaidan. Bertan ikasgai bat oso gustukoa izan nuen, non elektronikako oinarri batzuk ikasi nituen. Hori dela eta, Automatizazio eta robotika industrialeko goi mailako zikloa egitea erabaki nuen, elektrizitatea, elektronika, automatizazioa, etab. gaiak lantzeko asmoarekin.\n2. Zergatik aukeratu zenuen Mondragon Goi Eskola Politeknikoa (MGEP)?\nOñatin bizi naiz, eta MGEP aukera ona iruditu zitzaidan, etxetik gertu. Kotxea partekatzeko aukera nuen eta etorkizunean DUALa egiteko asmoa nuenez, Oñatitik gertu lana egiteko aukera izango nuela pentsatu nuen, tartean etxean bazkaltzeko aukerarekin.\n3. Heziketa ziklo honetan ETHAZI metodologia aktiboarekin lan egiten duzue, hau da, lan taldean erronkak eginez funtzio profesionalak lantzen dituzue. Zer nolako erronkak egin dituzue?\nMetodologia praktikoa ikusten dut. Erronka egin aurretik teoria klase batzuk jasotzen dituzu erronkara bideratuta eta gero zati praktikoaren hasten zara. Teoria klaseak beharrezkoak iruditzen zaizkit, baina praktikak erronketan oinarrituta egotea oso ondo dago.\n3 erronka egin ditugu:\nLehenengoak, elektronikarekin eduki du batez ere zer ikusia: bozketa sistema bat egin genuen ate logikoak eta elektronika erabiliz. Erronka honetan, arduinoan oinarritutako programazioa erabili dugu ebazpenerako.\nBigarren errokan, automata konpakto bat eta armairu elektrikoa kableatu dugu gero simuladore batetan motoreak, zilindroak, argiak etab pizten zirela ikusi ahal izateko.\nHirugarren erronka prentsa baten maketa izan da. Erronka honetan programaketa lan handia egin dugu industriako automata indartsu bat erabiliaz.\nErronketan irakasgaiek beraien artean duten harremana ikusteko oso ondo dator. Horrela errazago ulertzen da industria munduan teknologia guztiak nola elkartzen diren.\n4. DUALean aritu zara. Zein enpresatan? Zer nolako lanak egin dituzu? Nolakoa izan da zure experientzia?\nDUAL-a ULMA Construccionen egiten ari naiz. Gustura nago, nahiz eta agian kasu batzuetan mekatronikako ziklo batekin lerrokatuagoa ikusi nire lana. Adibidez, mekanikarekin zerikusia duten gai asko lantzen dira.\nEsperientzia positiboa izaten ari da eta lan mundua hurbilagotik ikusten laguntzen du. Ikasteko eta aldi berean lan egiteko esperientzia oso positiboa izaten ari da, arduratsuago izateko balio izan dit baita ere.\nEnpresan oso gustura nabil, hasieratik lankideak niri laguntzeko prest egon dira. Nire lana aintzat hartzen dute, eta egia esanda, nik MGEPeko tailerretan egindako lan asko gero enpresan ere praktikan jarri ditut. Hori oso positiboa da.\nLankideekin bikain aritzen naiz, eta instruktorearekin ere bai, jarraipen ona, malgua eta beti laguntzeko prest dago.\n5. Orain daukazun ikuspuntuarekin, zein asmo duzu hurrengo kurtsorako?\nMekanikaren munduan gehiago murgildu nahi dut, horretarako Mekatronikako zikloa ikusten dut aproposa. Aurten mekatronikan ditudan lagun batzuk Automatizazio eta Robotika industriala egin zuten lehenago eta beraiek bide hori jarraitzea gomendatzen didate.\nMomentuz ez dut nere burua ingeniaritza batera bueltatzen ikusten, baina ez dut guztiz baztertzen. Informatikako zikloa ere aukera ona izan daitekeela ikusten dut, baina momentuz Mekatronikako goi mailako zikloa nahiago dut.


Aireportuetako beirateak - Alex Uriarte - bizkaie.biz\nAlex Uriarte\t2019-10-21 18:34\nEz naz aireportuak sarri zapaldu zalea.\nEgia esateko, hegazkina ez da nire garraiobiderik gustokoena. Bertara sartu orduko noraezean eta ze egin ez dakizula igaro beharreko ordu horreek danek estresau egiten nabe; baita ohiko ekipaje-kontrolek be. Ez naz eskua behin eta barriro lepora bota beharraren jarraitzailea, pasaportea edo gainerako dokumentuak galdu ez ditudan ikusteko —aireportuetan, norbere pasaportearen pentsura barik, neurearen esperoan dagoan jentea egongo balitz lez...—; ezta botika hau edo beste hori ganean eroatearen arrazoia justifiketako medikuaren agiria ehun mila aldiz erakutsi beharrarena be. Berandutxuago, batek kontrolak pasau, arnasa behingoz sakon hartu dau eta korridore luze baina istuetan sartzen da, normalean lasai eta beirateetatik so, edo arineketan eta presaka, noz edo noz.\nBaina, zelan edo halan, badago Madrilgoa lako aireportu handietan maite dodan zeozer. Txikerretan, ostera, ezer gitxi pasetan dan sentipena daukat, hegaldiak ez dirala jomuga desbardinatara heltzen-edo. Dana dala, Madrilgo Adolfo Suarez aireportuko terminalatan sartzean, aireportu potolo eta hurreko bat aitatearren, hainbeste gauza pasetan dira aldi berean, non ezin ditugun guztiak imajinau be. Behin kontrol danak amaituta eta abioira sartu orduko ordu bete luze batez itxarotea toketan danean, inguruko guztiak adi aztertzeko aukera bikaina egoten da.\nBidaiari-mota piloa dago. Batetik, bakartiak dagoz: hegazkin artean bizitera ohituak dagozanak, atzerrian egoitzaren bat edo bezeroak dituen enpresetako beharginak; normalean, dotore jantzita egiten dabe bidaia, euren maleta baltz txikiakaz. Beste horrenbestetan, business-en joaten dira eta urteten lehenengoak izaten dira. Hegazkinetan ez eze, trenetan edo taxietan be topau geuinkez baina euren arpegierak berberak dira beti, alegia, urrunekoak, aldenduak. Bestetik, ostera, familiak dagoz: gaztetxuak diran baina euren lehenengo edo bigarren hegazkin-bidaia gogoratzeko gauza diran umeakaz doazen bikoteak, zaraten nahiz urduritasunen umezaroko erradiografia hori bizi osoan zehar gordeko dabeenak. Nik urrikimenduz eta miresmenez baino ezin deutsiet begitu. Segurutik, aireportuan zeozer galtzeari jagokonez, pasaportearen ganetik dagoan gauza bakarra umea izango da.\nBeste eredu bat be badago: gaztea dan eta taldean paradisoren batera edo bolondres-beharrak egiteko helmugaren batera doan bidaiaria. Urduritasuna ume txikiarenaren parekoa izango dau akaso, baina aditasunez begitu ezkero, hor zeozer egon badagoala kargutu leike: heldutasun-printzaren bat, airera egingo dan goranzko salto horren ostean, joandakoagaz bestelakoa dan nonor bueltauko dala dinoskuna. Neure kuttunena etxera bueltan datorren bidaidea da: hunkidura hori bakar-bakarra da, etxe deituko deutsona edozein izanda be; emozino inbidiagarria da hori eta, era berean, tristeetan tristeena.\nHorreez gan, badagoz ameslariak be, geltokietako baztarrak okupetan dituen bidaide melankolikoak, inoz zapalduko ez dituan hegazkinen aireratzeak edo lurreratzeak ikustea gustetan jakeenak, ze bizia hori be bada: besteen bidaiak, jomuga harrapaezinak, norbera inongo sentiduten ez dan itxaronaldi-orduak, besteen biziak aztertzeko erabilten dituenak, batek ulertzen ez dabenari urtenbidea jarteko bide bakarra, sarritan, horixe dalako. Inoz aireportu bateko beiratetik begira topetan banozue, behatu zeuok be. Baliteke, une horretantxe, bizi osoan bila ibili zarien erantzuna topetea.


Rafael Moriel idazle gasteiztarrak eleberri berria aurkeztu du – Gazteon KZ\nRafael Moriel idazle gasteiztarrak eleberri berria aurkeztu du\n“Charly eta Pepi errealitate honetako pertsona askoren isla dira. Lan egiten dute, eta horrekin fakturak eta ezer gutxi gehiago ordaintzeko iristen zaie. Oso gutxi. Bere lasaitu bakarra supermerkatu merke batera joatea da. Eta bere poza noizean behin kontzerturen batera joan eta bi garagardo hartu ahal izatea “. Bi mileurista dira, eta biziraun nahi dute, nahikoa da, Gasteiz den baina beste edozein izan litekeen hiri batean. Rafael Moriel idazle gasteiztarraren ‘Olibak, sexua eta rock-and-rolla’ eleberriaren protagonistak dira.\nPandemiak behartu egiten du eta ez dago ohiko aurkezpen bat egiteko aukerarik, baina liburua eskuragarri dago. Bikote protagonistak aurre egin behar dion eguneroko errealitate horren aurrean fantasia sendagarri eta salbatzaile bat agertzen da. “Beraientzat bizitza interesgarriagoa da beren buruetan egunerokoan baino. Sistema honetan ondo egokitzen ez diren eta musikaren eta maskota baten inguruan” fantasia bat eraikitzen duten bi pertsona dira.\nErrealitatea eta fikzioa % 50eko erreleboa ematen zaie 2019ko abenduaren 28an idazten hasi eta hamabi hilabete geroago, 2020ko jardunaldi berean, idazten amaitu zen liburu bat osatzen duten orrien segidari. “Bere burua eraman nahi duen, harrituko duen” irakurle baten bila dabilen argitalpena. Azkar irakurtzen den eta dibertigarria izan behar duen liburu bat aurkituko da, nahiz eta puntu dramatikoak egon. Gaur egungoarekin konformatzen ez direnentzako obra da, beste testu bat, originala, non “irudimenari gatazkak konpontzeko aukera ematen diodan. Espero dut istorio honetan pertsona sortzaileak eta originalak asetzea, beste zerbaitekin harritzea gustuko dutenak “.\nIzenburutik hasita, beste proposamen bat. “Rock-and-rolla gauza argia da. Gustuko dute, zaleak dira, kontzertuetara joaten dira “. Eta irudimenezko mundu hori eraikitzeko balio die, non Jorge Ilegal, Neil Young, John Fogerty, Steven Tyler, Javier Rodriguaga eta beste hainbat izen ezberdin igarotzen diren. “Rocka beti Charlyren alde dago. Inoiz ez dio hutsik egingo, irudimenak edo bere maskotak bezala. Rocka benetakoa da, eta galtzaileen alde egongo da beti “. Beste gauza bat da sexua. “Lan arloan hain gaizki dagoenez, gosea joan zaio eta zer gertatzen den galdetzen dio bere buruari”. Ez da, zoritxarrez, hain arraroa. Eta olibak falta dira, noski. “Hemen ez dago ez drogarik ez erlijiorik, baina olibak alde guztietan eta formatu ezberdinetan daude”. Sendatzeko errezetaren bat ere badago. “Idazketaren zati handi bat konfinamenduan egin izanaren emaitza da”, dio egileak irribarre batekin, eta argi dauka, esan ohi den bezala, errealitateak fikzioa gainditzen duela. “Baina denetarik ateratzen da”.\nArgitalpen honekin, Morielek bost urteko parentesi bat hautsi du, publikoari begira erreferentzia berririk gabe. Hori bai, idazkera ez da gelditzen. Azken hiru urteetan beste eleberri handiago batean aritu da lanean, eta, ziurrenik, leku desberdinetan aterako da. “Eta badut beste poema liburu bat, beste bat kontakizunena, beste bat mikro-ipuinena. Baina lasai joan nahi dut “. Dena iritsiko da.\n← Iradier Arena, Jimmy Jazz eta Dazz lehen jalgi! Ahots Jaialdian\nEuskal Herria, uda honetan gozatzeko helmuga turistikoa →


Kafea eta galletakeko jendeak istorio honi buruz hitz egin zidanean, asko pentsatu gabe BAP!! taldearen Zuria beltzez diskoa aukeratu nuen, musikalki, asko markatu nauen diskoa izan delako, musikak pertsona bat gehien markatzen duen unean harrapatu ninduelako (15/20 urte), gertuko talde bat izan zelako eta hauek eta gauza gehiagorengatik, nire bizitzaren jatorrizko soinu bandan leku berezi bat duelako aukeratu nuen.\nGerora, pentsatzen jarrita, disko bat baino gehiago, niretzat musikalki garai bat markatu zuten diskoen artean dagoen bat dela konturatu naiz, 1990 eta 1994 urteen artean RRV-aren (Rock Radikal Vasco) amaiera izan zen niretzat; ordura arte BAP!! taldearen taulakideak izan zirenak (RIP, Cicatriz, Kortatu, Eskorbuto, Zarama eta abar) alde batera utzi, eta mugak urrutiratzen hasi nintzen garaia izan zen (Urban Dance Squad, Bad Brains, Fishbone, Fugazi...). Euskal Herrian ere, BAP!!-ekin batera hasi ziren erritmo berriak jorratzen zituzten taldeak aurrera ateratzen: Bizkar Hezurra, Orgasmic Toothpicks, Dut edota Negu Gorriak.\nZuria beltzez 1992. urtean argitaratu bazen ere, nik garai honi hasiera 1990. urtean eman nahi izan diot, ez nuelako pasatzen utzi nahi BAP!!-ek Mikel Laboaren omenez egindako Txerokee diskoan sartutako Gogo eta gorputzaren\nzilbor hesteak abestia, nire ustez abesti horrekin batera koka daitekeelako BAP!!-en soinu berriaren hasiera, musikalki trantsizio bat izango balitz bezala. Mikel bateria-joleak (Eneko abeslariaren anaia), Txanpiren ordez sartu zenak,\ngrabatu zuen lehen abestia izan zelako eta BAP!!-en amaierara arte egongo zen formazioaren lehen pausoak zirelako. Honekin batera, Jomesen gitarrak eta Drakeren baxuen soinua teknikoagoa egin zen, bateriaren erritmo aldaketak\noso nabariak ziren eta Enekok askoz ere erregistro gehiago sartu zizkion bere kantatzeko erari.\nAbestien hitzetan ere, ...bidehuts eta etxehuts diskoan bezala, badaude denuntziarako parada ugari, baina bigarren disko honetan gai intimoagoak ere nahasten dituzte (sexu harremanak, Haur jolasak; drogak, Ni eta ni; edota gaixotasunak H.I.E.S.) orain arte jorratutako gaiekin batera (euskara/hizkuntza Celosamente gordea; edota desinformazioa Zuria beltzez). Hitzak, hala ere, orain arteko diskoen antzera, ez dira denak pertsona berberak eginak, Enekok, Drakek, Xabi Ansak edota Hernaniko Euskal Herrian Euskarazen testu bat egokitua.\nBaina esan bezala, lehenengo diskoarekiko aldaketa handiena musikan datza, erritmo aldaketa ugari, gitarra garbiagoak, Drakek baxuan duen teknika, ahotsaren melodiak edota bateriaren geldiune horiek. Ordura arte Euskal\nHerriko musikan oso ohikoak ez ziren gauza asko zituen disko honek. Urteen poderioz Andoaingo gaztetxetik pasa ziren talde kanpotarrak ikusiz ikasitakoak dira BAP!!-eko taldekideak, eta ziurrenik hortxe gertatu zen punketik\nhardcorerainoko aldaketa hori.\nBAP!! izan zen, euskaraz hardcorea egiten entzun genuen lehen taldea. Ameriketatik heldutako Bad Brains edota Minor Threat taldeen bideoetan ikusitako zuzeneko ikaragarri haien tamainako kontzertuak bizitzen erakutsi zigun taldea izan zela ere esan genezake. Asko zor diogu BAP!! taldeari eta Zuria beltzez diskoari, nire uste apalean.


Datorren asteburuan Gurutzeko festak hasiko dira | El Diario Vasco\nOiartzunDatorren asteburuan Gurutzeko festak hasiko dira\nDatorren asteburuan Gurutzeko festak hasiko dira\nAurreko urteko Gurutzeko festak. / BASTEROBERRI\nIrailaren 15etik 17ra ospatuko dira\nBASTEROBERRI DVOIARTZUN@HOTMAIL.COM OIARTZUN. Sábado, 9 septiembre 2017, 00:20\nLehengo urtean bezala, aurten ere Gurutzeko festak irailaren erdialdean datozkigu. Lehenago Gurutzeko auzotarrek abuztuan San Agustinetan ospatzen zituzten haien festak. Baina, arrazoiak arrazoi, lehengo urtean dataz alda-tzea erabaki zuten. Eta, beraz, asteburu honetan disfrutatu ahal izango dugu Gurutzeko festez.\nOstiralean hasiko dira Gurutzeko auzotarrak festekin. Arratsaldeko 18:30ean auzoa apainduko dute eta 19:00etan emango diete festei hasiera. 20:00etan enkartelada izango du nahi duenak. Eta 21:00etan kantu-afari herrikoia, urtero legez. Eta ohitura zaharrak ez galtzeko, 22:00etan XXXVIII. Truk Txapelketa, Bizardia Elkartean.\nLarunbatean, eguerdiko 12:00etan VIII. Tortilla lehiaketa eta tortilla-jatea (osagaiak bertan egongo dira). 17:30ean ping-pong txapelketa, haur jolasak, apar festa eta txokolatada. Ondoren, buruhandiak. Bukatzeko, gaueko 22:00ak aldean Errefuxa an-tzerkia izango da ikusgai.\nIgandean, festetako azken eguna izango dugu, baina baita egunik indartsuena ere. Goiz mugituko zaizkigu gurutzearrak, goizeko 9:00etan goiz-eresia izango dute esnatzeko eta 10:00etan meza. 11:00etan Haur-tzaro Dantza Taldearen emanaldia. 12:00etan, berriz, eskuzko pilota partidak. Eguerdian, 13:00etan, Oiar-tzungo dultzaineroak. 14:00etan auzo-bazkaria (Txartelak 943 49 07 00 edo 943 49 44 55era deituta).\nArratsaldean, 18:00etan segalariak eta aizkolariak izango dira ikusgai. 19:00etan Gorriti Show eta buruhandiak. Eta festei bukaera emateko 21:00etan zezen-suzkoa.\nKenpo Kain eta Auntxa trikitixa eskolan izen emateko epea ireki da Irailaren 17an Arditurriko Bide Berdearen 6. eguna


Azken berriak: Desgaitasuna, pobrezia eta giza bazterketa AROPE adierazlearen urteroko Txostenan — elkartu\nTxostenakdesgaitasuna duten pertsonen artean pobrezia edo/eta giza bazterketa mailaren inguruko adierazleak jasotzen ditu ere:\nDesgaitasuna duten pertsonen artean % 31,5a, hau da hirutik ia bat, pobrezia edo/eta bazterketa arriskuan dago, desgaitasuna ez dutenen artean baino % 28a gutxiago (7 puntu portzentaian).\nDesgaitasuna duten pertsonen artean gabezi material larria % 7,6koa da, hau da, desgaitasuna ez dutenen artean baino % 80a gehiagokoa (3,4 puntu portzentaian)\nDesgaitasuna duten pertsonen artean % 36,1ak, hau da, hirutik bat baino gehiago, zailtasun haundiak aurkitzen dituzte hilabeteko gastuei aurre egiteko. Desgaitasuna ez dutenen artean, zenbakia 15 puntu gutxiagokoa da.\nDatu hauek, nahiz eta metodologian aldeak izan, elkartuk egindako Gipuzkoako gutxitasun fisikoa duten pertsonen egoera eta beharrizanei buruzko azterketa-diagnostikoa ren emaitzak berresten dute. Besteak beste, datu hauek ondorioztatzen dira bertan: Desgaitasun fisikoa duten elkarrizketatuen artean, % 30,4 gizarteratuta daude (Gipuzkoako biztanleriari dagokionez, % 55,8), % 36,3 gizarte-bazterketako arrisku-egoeran daude (Gipuzkoako biztanleriari dagokionez, % 31,8), eta % 33,3 gizarte-bazterketako egoeran daude (Gipuzkoako biztanleriari dagokionez, % 12,4); bestalde, desgaitasun fisikoa duten pertsonen % 13,7 pobrezia larrian bizi dira (Gipuzkoako biztanleria osoari dagokionez, % 4,3 bizi dira pobrezia larrian); % 12,7 pobrezia erlatiboan bizi dira (Gipuzkoako biztanleria osoari dagokionez, % 16,8); eta %72,6 pobreziarik gabeko egoeran (Gipuzkoako biztanleria osoari dagokionez, % 78,9 bizi dira era horretan).\nAzken finean, datu eta ondorio hauek desgaitasunaren gainkostua kontuan hartu behar duten politika eta neurrien beharra adierazten dute, eta aldi berean desgaitasuna duten pertsonek bizitza politiko, laboral, ekonomiko, kultural eta sozialean erabat eta aukera berdintasunean parte hartzeko duten eskubidea bermatu behar dutenak, bailabide eta esparru espezifikoetara edo segregatzaileetara jo beharrean aurkitu gabe.


Nokia 5.2, 6.2 eta 7.2 IFA 2019 | n aurkeztuko dira Androidea\nNokia 5.2, 6.2 eta 7.2 IFA 2019an aurkeztuko lirateke\nEder Ferreno | | IFA, Telefono mugikorrak\nDuela egun batzuk hori baieztatu zen Nokia IFA 2019an egongo den marketako bat izango da, enpresak berak iragartzen zuen bere sare sozialetan. Hori dela eta, interes handieneko gertaeretako bat izango dira etan aurtengo edizioan. Jakina da konpainiak hainbat telefono utziko dizkigula ekitaldi honetan, nahiz eta orain arte ez diren baieztatu zeintzuk izango diren.\nHainbat hedabidek dagoeneko hiru eredu zehatz seinalatzen dituzte, ziur badirudi aurkezpen honetan IFA 2019-n topatuko garela. Nokia 5.2, 6.2 eta 7.2 telefonoak dira, orain dela aste batzuk hainbat zurrumurru entzuten ari garen hiru telefonoak, eta gama ertainera iritsiko dira. markakoa.\nHauek dira Nokiak ziur ekitaldian aurkeztuko dituen hiru telefonoak. Hori iradokitzen duten komunikabideak badaude ere gutxienez beste hiru gailu espero ditzakegu, baina beste hiru horiek telefono soilak izango liratekeela uste da. Zentzu honetan ez dugu orain arte% 100eko berrespena ofizialik.\n7.2 inguru filtrazio batzuk izan dira, duela gutxi bere diseinua ikusi ahal izan dugu eta haren zehaztapen batzuk ezagutu. Nahiz eta 5.2 eta 6.2 ingurukoak izan, hainbat zurrumurru egon dira aste hauetan. Hiru kasuetan, fabrikatzailearen gama ertainera iristen diren modeloak izango lirateke.\nBeraz, badirudi hori Nokiak albiste ugari utziko dizkigu IFA 2019an. Badirudi guztira sei telefono aurkeztuko direla. MWC-en izan zutenaren antzeko gertaera, non mota guztietako telefonoak ere utzi zizkiguten. Badirudi zentzu horretan estrategia errepikatuko dutela.\nDagoeneko hiru aste inguru ditugu gertaera hau gauzatu arte. Baliteke hori telefonoetan filtrazioak daude une honetan, beraz, haiei buruz gehiago jakingo dugu. Adi egongo gara Nokia telefono gama berri honi buruzko berri guztiei buruz. Argi dago marka IFAko aipagarrienetako bat izango dela.\nArtikuluaren bide osoa: Androidea » Android gailuak » Telefono mugikorrak » Nokia 5.2, 6.2 eta 7.2 IFA 2019an aurkeztuko lirateke\nSamsungek 2020an grafeno bateria telefono bat merkaturatuko du\nMeizu 16s Pro-k dagoeneko abiarazte data ofiziala du


KALKGRUND Beirazko apala - IKEA\nKALKGRUND Beirazko apala\nKALKGRUND bainugelako antolatzaileek bainugelako estres-uneak plazer huts bihurtzen dituzte. Kalitate eta bikaintasun nabarmenak ditu, ezkutuko torlojuei eta akabera kromatu distiratsuari esker.\nTorlojuak agerian utzi gabe, finkapenak ezkutuan geratzen baitira.Akabera kromatua iraunkorra da eta korrosioa jasaten du.KALKGRUND serieko beste produktu batzuekin konbina daiteke.Horma mota bakoitzak burdinki mota bat behar du. Erabil itzazu zure hormarako egokienak diren burdinkiak (ez datoz barne).Diseinatzailea\nKALKGRUNDBeirazko apalaArtikulu kopurua:402.929.02\nZabalera: 11 cmAltuera: 5 cmLuzera: 63 cmPisua: 0.86 kgPaketeak: 1\nMuntatzeko argibideakKALKGRUND Beirazko apala402.929.02\nProduktuaren tamaina62x11 cm\n«KALKGRUND seriea sortzeko, hotel batzuetako logeletan antzeman daitekeen luxu-sentsazioa hartu nuen inspirazio-iturri. Bainugelarako osagarri klasikoak dira, ondo definitutako ezaugarriekin, eguna lasaiago hasteko. Xehetasun bakoitzean luxua egotea nahi nuen; horregatik ezkutatu nituen mekanismoak eta torlojuak. Eta jakina, produktu guztiak oso erraz garbitzen dira eta egunero erabiltzeko pentsatu dira. Bi hitzetan: zure egunerokoan dotorezia-ukitu bat izateko diseinatu da KALKGRUND seriea».\nBeirazko apala62x11 cm


Zuri, mende bat barru jaioko zaren horri,\narnas hartzeari utzi diodanerako,\nhiltzera zigortutako baten barrukietatik\nneure eskuaz idazten ari natzaizu\n“Zuri, mende bat barru” poema\nDuela ehun urte poema bat idatzi zenidan. Niri. Ez zenekien mende baten buruan hemen egongo ote nintzen. Ez jakiteagatik, ez zenekien ni izango nintzenik ere. Eta, hala ere, idatzi egin zenidan.\nEgia esan behar dizut. Poemak ez dira irakurri dudan bakarra. Kuriositatea neukan eta zure egunerokoa ere erabili dut esku artean, zu irudikatzen eta zure pentsamenduetan lapur moduan arakatzen. Ez nuen mesanotxetik ostu behar izan, liburu denda batean erosi nuen; hala ere, salerosketaren ekintza kapitalistak ez du zure intimitatean arakatu izana samurtzen, ezta duintzen ere.\nEz dut zure azken egunaz berba egin gura. Ez dut gura espekulatu ea erbestera joateko maleta biltzeko soka berbera erabili ote zenuen zeure burua urkatzeko. Bizi osoan zehar, momenturik txarrenetan ere, zure idazkiei darien sua, grina, pasioa nahi ditut ekarri.\nEz amorrurik ez gorrotorik zure idazkietan. Akaso ez zenuen arrangurarik edo erreminik sentitzen? Ala isiltzen zenuen? Marina, ez dizut gezurrik esango. Ez naiz damutzen nik kontrako erabakia hartu izanaz. Ez naiz damutzen itxuragabetzen naizenean, ez naiz damutzen ahotsa benatzen zaidanean. Ez naiz damutzen basapiztia askatzen dudanean.\n1917ko iraultzak bete-betean harrapatu zintuen, baina okerreko aldean, agidanez. Gerra, pobreziarik eta larriena, Irina alaba txikiaren heriotza, erbestea... handik urte batzuetara senarraren epaiketa eta heriotza zigorra, Ariadna alaba nagusiaren kartzelatzea, ostrazismoa Tartaristanen.\nErrusian ez zinen izan irabazleen artekoa, baina Europan ere ezin izan zintuzten andrazko bihurtu. Esaldi erraz eta egiteko askoz errazagoen eskean zebiltzan poesia maite ez zuten haiek. Baina zelan ez goraipatu Maiakovski? Zelan ez maite Pasternak?\nZalantzatan zenbiltzan ea zu hil eta urteetara inork zure lana aintzat hartuko lukeen. Mende bat pasatu da eta oraindik inork ez du poesia maite.\nAlemania nazismoaren zirimolan zegoenean ere ondo ulertu zenuen. Rhin errekaren zaratotsa eta Goetheren buru argia ez ziren iraganekoak, baizik eta etorkizunak prest zeuzkan heldulekuak. Etorkizun horretatik diotsut, beste inork ez zuen hain argi ikusi. Rhin eta Goethe. Baita egungo zirimolan ere.\nArimak kortse barruan eusten dituzten horiek euren gainean dabilzkien Furiak balira legez hartzen dituzte sentimenduak. Orduko sasoi latzak su, pasio eta grina sasoiak ez zirela ezarri zuten hainbat gizonek. Okerrik eta nagusiena hori. Su, pasio eta grina barik sasoirik ez dagoelako, ez latzik, ez samurrik. Ez dago ezer.


Aranzadi | Zientzia Elkartea · Society of Sciences · Sociedad de Ciencias · Societé de Sciences » ENARAK proiektua Lezora iritsi da\nENARAK proiektua Lezora iritsi da\nProiektuaren helburua gure udalerrian hegazti intsektujaleek duten garrantziari buruz herritarrak sentsibilizatzea da.\nLezoko Udalak, Aranzadi Zientzia Elkarteko ornitologia taldearekin batera, urtero Lezora habia egitera eta ugaltzera etortzen diren hiru hegazti espezieren sentsibilizazio proiektua jarri du martxan. Sorbeltz arrunta, enara arrunta eta enara azpizuria urtero habiak egiteko eraikin eta etxeetako teilatu azpiko bazterrak erabiltzen dituzten hegazti intsektujaleak dira.\nHegazti intsektujale horiek antiplaga biologiko gisa funtzionatzen dute gure udalerrietan, baina datu zientifikoek agerian uzten dute gaur egun nabarmen murrizten direla haien populazioak. Maite Laso Aranzadiko ornitologoak azaldu duenez, “Enara arrunt batek 800 intsektu kontsumitzen ditu egunean, enara azpizuriak 530 eta sorbeltzak 55 kg urtean. Izurri biologikoen kontrol zoragarri hori beharrezkoa da elikadura-katean, baita ere gure osasunean. Kanpaina honen bitartez, lezotarrek hegazti hauen habiak suntsitzea haien amaiera izan daitekeela uler dezaten nahi dugu. Apirilean Afrikatik gure herrietara iritsi eta uztailean itzultzen diren hegazti transaharianoak dira. Lezon bilatzen dute bikotea eta kumeak hazten dituzte. Bikote berak, urtez urte, leku berdina erabiltzen du habia egiteko, eta bizitza osorako parekatzen dira. Beraz, gure enarak dira, urtez urte Lezora itzultzen direnak “.\nHirilife izeneko hiri-biodibertsitateari buruzko proiektu baten barruan dago ENARAK, eta Udalak proiektu horretan parte hartu nahi izan du. Leire Betetaren hitzetan, “Hiri-biodibertsitatea gure hiri eta herrietan dauden bizi-moduen aniztasuna da, eta hori kontserbatzeak hiriguneetako biztanleen bizi-kalitatea handitzea dakar”.\nHiri-biodibertsitatea Lezoko Udaleko ingurumen-arloan duela urte batzuk lantzen hasi zen lan ildoa da, lorezaintza-lanetan erabilera-irizpideak txertatuz, hala nola ibai-ibilguetako ibaiertzeko landaredia berreskuratzea eta belardi-eremu batzuetan belar-mozketa kopurua murriztea, landare- eta lore-espezieen presentzia sustatzeko.\nLezoko Udalak proiektua aurkezteko ekitaldia antolatu du. Hitzordua maiatzaren 6an izango da Gezala auditorioan arratsaldeko 19:00etan. Hitzaldian zehar maiatzean, ekainean eta uztailean martxan jarriko den herritarren zientzia-kanpaina ere iragarriko da. Kanpaina horretan, lezotarren laguntza eskatzen da, udalerrian dauden habien zentsoa eta zenbaketa egin dezaten herritar guztien artean.


Euskara hiztun berriak omentzera gonbidatuak gaude Guaixe Sakanako Astekaria\nIzenazHitzaren sinonimoak dira elea eta berba. L maiuskula, berriz, ibilgailuaren gida baimena atera berri duten gidarien autoetan ikus daiteke. L horrek gidari horiek praktikatzen hasi berriak direla adierazten die errepidean diren gainerakoei. Euskaldunen bide berrira sartu diren hiztun berriak, praktikatzen hasi diren horiek dira, hain zuzen ere, eLe festaren ardatza. Izan ere, praktika eta ospakizuna uztartzen ditu ekitaldi horrek, euskal hiztun berri horiek erdigunean jarriz. Euskara praktikatu eta bizi Sakanan! leloarekin, euskal hiztun berri horien ahalegina aitortu eta euskal hiztunen komunitatera ongietorria emanen zaie.\nOspakizuna Altsasuko Gazte Asanbladak antolatzen duen Euskal Festaren barruan izanen da. Hura, Guaixe fundazioa, Altsasuko Udala eta Aizpea euskara elkartearen laguntza izan dute antolatzaileek. Guztiek ere larunbateko omenaldira joateko gonbidapena egiten die altsasuar eta sakandar guztiei. Bazkaria eLe festa baliatuz Sakanako Mintzakide programatik parte-hartzaile guztiei bazkaltzeko gonbidapena egin zitzaien. 20 bat altsasuar Zubiondo elkartean bazkaltzera elkartuko dira bihar.


03·03·22 | 19:56\nZine eta arte eszenikoen jaialdiaren 19. edizioa, otsailaren 28tik martxoaren 7ra. ORTZADAR\nAurten ere, martxoaren hasieran, LGTBQ+ kolektiboaren zinemazaleek zita izango dute Bilbon. Zinegoak zine eta arte eszenikoen jaialdiak 19. edizioa ospatuko du otsailaren 28tik hasita eta astebetez luzatuko da. "Inposatutako etiketarik gabe" aldarri egingo dute queer komunitateko kideek euren buruak izendatzeko erabili izan diren hitzak aukeratzeko askatasuna. Jaialdiko komunikazio arduraduna da Julen Nafarrate eta adierazi du ilusio handiz ari direla zine-jaialdiaren antolaketan, izan ere, "ia pandemia aurreko jaialdi eredu berbera" prestatzen ari direla. Haren hitzetan, "zine proiekzioa baino gehiago da, topagunea ere bada".\nUrtero zinegile bat izendatzen dute Zinegoak Ohorezko Saria jasotzeko. 19. aldi honetan Albertina Carri "Hegoamerikako erreferentea" omenduko dute. Sari honen bitartez aitortuko diote LGTBQ+ komunitatearen alde egindako lana, bai zinegintzan eta baita aktibista modura ere. "Ohituta gaude filmetan emakumeen gorputza gizonezkoen begiradatik ikusten", esan du jaialdiko zuzendaritzako kideak. Hari horri eutsita, goraipatu du Carrik sexuari eta sexualitateri buruz duen ikuspegia: "sexu-eszenak oso esplizituak dira batzuetan, baina sakontasunez lantzen ditu gorputzaren eta sexualitatearen gaiak".\nGainera, bere esperientzian oinarrituta eta gurasoengandik jasotakoarekin Argentinako memoria historikoa jorratzen duela nabarmendu nahi izan du Nafarratek. Zinegoak jaialdiko hasierako ekitaldian egongo da zinegile argentinarra. Saria jaso ostean, solasalditxoa izango dela iragarri dute, Irantzu Varelarekin batera. Jarraian bere azken lana, Las hijas del fuego (2018) filma, ikusteko aukera izango da.\nLesbianak eta sexu-aniztasuna izan dituzte edizio berri honetarako abiapuntu. Lumatza, soropila, marioker edota kapaza hitzen gisakoekin adierazi izan dira euskaraz sexu- eta genero-disidenteak. Hain justu, June Fernandez kazetariak eta Amaia Alvarez Uria ikerlariak izendapenok eta asmatutako beste hainbeste, jaialdiaren harira sortutako "Nola izan/esan bollera euskaraz" proiektuan bildu dituzte. Zinegoak-en bertan izango da gaiaz hitz egiteko paradarik, egitarauaren barruan antolatu duten solasaldian.\nKolektiboaren nomenklatura horiek bereganatzeko ariketa da Nafarrateren arabera "esaten den moduan, izena duenak izana baitauka". Eskubidea dute, beraz, queer komunitateko kideek izendapen horiek testuinguruaren arabera erabiltzeko: "irain modura erabili dituztenak orain LGTBIQ+ pertsonek nahi duten moduan eta nahi dutenean erabili ditzakete: batzuetan bai, besteetan ez; batzuekin bai, besteekin, berriz ez€". Modu horretan, bada, ondorioztatu dute defendatzeko eta ahalduntzeko balio duela irainei buelta bat ematea.\nZuzendari artistiko berriarekin dator 2022ko Zinegoak. Urte hauetan zuzendaritza-taldean aritutako Alaitz Arenzana bilbotarrak hartu du Pau Guillenen lekukoa. Arenzanaren ibilbidea goraipatu du Nafarratek, ikus-entzunezkoen alorrean zein beste jarduera performatiboetan izandakoa. "Jaialdia ezagutzen du dagoeneko, eta hortaz, helburu nagusia orain arteko lan onarekin jarraitzea du".\nHala ere, antolakuntzatik adierazi dute asmoa dela pandemiaren aurreko formatura itzultzea: "Bertatik-bertara bizitzeko Zinegoak berreskuratzea da lehentasuna", azaldu du Nafarretek. Iazko edizioan, osasun-larrialdiaren eta berau kontrolatzeko neurrien ondorioz, hainbat ekimen bertan behera utzi behar izan zituztela kontatu du, eta emanaldiak murriztu ere egin behar izan zituzten.\nIldo horretan azpimarratu du ikusleek nazioarteko zuzendariekin eta zinemaren arloko hainbat profesionalekin egoteko aukera itzuli egingo dela, proiekzioez gain solasaldi eta hitzaldiak antolatu baitituzte egitaraua osatzeko.\nNafarratek, gaineratu du iazkoa salbuespen egoera zela eta, Filmin streaming bidezko plataformarekin lan egiteko aukera sortu zela irtenbide edo alternatiba modura. Hala bada, aurten ere eutsi egingo diote aukera horri, zinemaldia bukatzen den egunean bertan film luze eta laburrak ikusgai egongo baitira aipatu "leiho" digitalean.\nHamar espazio hartuko ditu astebeteko jaialdiak, hala nola, Azkuna Zentroa, Arriaga Antzokia, Guggenheim Museoa edo Bilborock aretoa. Gaiei dagokienez, ugari izango direla iragarri du Nafarratek, hala ere, bi izan dira nabarmendu dituenak.\nBatetik, munduko txoko ezberdinetako queer jendeak, queer izateagatik beragatik eta hala bizitzeko askatasuna aldarrikatzeagatik bizi duen jazarpena.\nBestetik, pandemia egoera batean murgildurik, GIBaren pandemia, 40 urte beranduago, berriz ere mahai gainera ekartzeko beharraz mintzatu da Zinegoak jaialdiko zuzendaritzako kidea: "Koronabirusak beste gainerako guztia bigarren mailan utzi du".\nHiru sail nagusi prestatu dituzte, ohi bezala: FIK izenekoak fikziozko lanak biltzen ditu eta sei film luze izango ditu lehian, "La fracture" (Catherine Corsini, 2021) edo "Women do cry" (Mina Mileva eta Vesela Kazakova, 2021), besteak beste; dokumentalen sailak, DOK izenpean, beste seina lan erakutsiko ditu, tartean, Yana Ugrekhelidze zuzendariaren "Instructions for survival" (2021) lana eta Isabel Solasen "Nos corpes son vos champs de bataille" (2021).\nHirugarren sailak, KRAK-ek, espazioa eman nahi die bestelako narratibei eta ikus-entzunezko "esperimentalagoei", hautatutako piezen artean dira "El perfecto David" (Felipe Gómez Aparicio, 2021) eta "Feast" lanak (Tim Leyendekker, 2021).\nLaugarren sail ofizial bat ere bada, laburmetraiena, Begiradak izenekoa. Horren barruan berriz, azpisailak banatu dituzte film laburrek jorratzen dituzten gaien edo haien ezaugarrien arabera: Emakume zuzendariak, haurtzaroa eta nerabezaroa, maitasunezko poliedroak eta trantsizioak. Azken bi horiek berritasun gisara aurkeztu dituzte; lehenak harremanak ulertzeko moldeak ditu hizpide eta gaia era zabalenean landutako pelikulak biltzen ditu. Bigarrena, berriz, trans pertsonen bizipen eta errealitate istorio-bilduma da.\nFilmez gain, sariak emateko ardura ere nazioarteko zein Euskal Herriko epaimahaikideen esku izango da. Ainhoa Andraka zuzendaria eta Azkuna Zentroko zuzendari Fernando Perezekin batera arituko dira, nazioarteko hainbat izen: Peter Stephens Erresuma Batutik edo Sara Mansanet valentziarra, adibidez.\nHori gutxi balitz, adinekoen talde batek eta ikasle talde batek sari bana emango die ikusitako film-laburrik onenei.\nEuskal ekoizpenak Erroak sailaren barruan emango dituzte, eta giza eskubideei buruzko lanekin batera, saridun banak merezimendua jasoko dute.\nBilbok bada, astebeteko epean, herrialde eta bizipen ugariri ostatu emango die. Hala ere, Nafarratek aurreratu du zinema-jaialdi ibiltariaren formatua errepikatuko dutela aurten ere. Hau da, Bilbon ez ezik, Hego Euskal Herriko lau lurraldeetan jaialdiko hainbat film ikusteko aukera izango da.\nHain justu, 46 izango dira proiekzioak izango dituzten herriak: "Normalean, herri txikietan ez da egoten horrelako edukiak ikusteko aukerarik". Horrez gain, Nafarratek gaineratu du estrategikoa ere badela sexu- eta genero-aniztasuna esparru horietara iristea, askatasunaren mesedetan, eta hortaz eskertuta daude parte hartuko duten herriekin.


Marcellus (Lot eta Garona) - Wikipedia, entziklopedia askea.\nMarcellus (Lot eta Garona)\n(«Marcellus (Lot-et-Garona)» orritik birbideratua)\n44° 28′ 51″ N, 0° 04′ 41″ E / 44.4808°N,0.0781°E / 44.4808; 0.0781Koordenatuak: 44° 28′ 51″ N, 0° 04′ 41″ E / 44.4808°N,0.0781°E / 44.4808; 0.0781\nCouthures-sur-Garonne, Cocumont, Gaujac, Meilhan-sur-Garonne eta Montpouillan\n863 (2017ko urtarrilaren 1a)\n428 (%49.6) 435 (%50.4)\nMarcellus (frantsesez eta ofizialki: Marcellus) Okzitaniako udalerri bat da. Administratiboki Frantziako Lot eta Garona departamenduan dago, Akitania Berria eskualdean. 2013an 770 biztanle zituen.\n2007an Marcellus udalerrian erroldatutako biztanleak 770 ziren. Familiak 299 ziren, horien artean 65 pertsona bakarrekoak ziren (38 bakarrik bizi ziren gizonak eta 27 bakarrik bizi ziren emakumeak), 115 seme-alabarik gabeko familiak ziren, 104 seme-alabak dituzten bikoteak ziren eta 15 seme-alabak dituzten guraso-bakarreko familiak ziren.\n2007an 333 etxebizitza zeuden, 308 familiaren etxebizitza nagusia ziren, 8 bigarren erresidentzia ziren eta 18 hutsik zeuden. 325 etxeak ziren eta 7 apartamentuak ziren. 308 etxebizitza nagusietatik 243 bere jabearen bizilekua ziren, 58 alokairuan okupaturik zeuden eta 7 doan lagata zeuden; 10 etxek bi gela zituzten, 36 etxek hiru zituzten, 100 etxek lau zituzten eta 163 etxek bost zituzten. 263 etxek euren parking plaza propioa zuten azpian. 120 etxetan ibilgailu bat zegoen eta 173 etxetan bat baino gehiago zituzten.\nMarcellus udalerriko biztanleria-piramidea 2009an .\n2007an lan egiteko adina zuten pertsonak 507 ziren, horien artean 376 aktiboak ziren eta 131 inaktiboak ziren. 376 pertsona aktiboetatik 337 lanean zeuden (193 gizon eta 144 emakume) eta 39 langabezian zeuden (11 gizon eta 28 emakume). 131 pertsona inaktiboetatik 61 erretiraturik zeuden, 27 ikasten zeuden eta 43 "bestelako inaktibo" gisa sailkaturik zeuden.\n2009an Marcellus udalerrian 319 unitate fiskal zeuden, 809 pertsonek osaturik. Pertsona bakoitzeko diru-sarrera fiskalaren mediana urteko 16.014 euro zen.\n2007an zeuden 20 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 2 informazio eta komunikazio enpresak ziren, 2 higiezinen enpresak ziren, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 igeltseroak, 1 margolaria eta 1 jatetxe.\n2000. urtean Marcellus udalerrian 25 nekazaritza-ustiategi zeuden, 468 hektarea erabiltzen.\nMontpouillan (2,5 km)\nGaujac (2,8 km)\nCouthures-sur-Garonne (3,5 km)\nSainte-Bazeille (5,5 km)\nMeilhan-sur-Garonne (5,5 km)\nCocumont (5,6 km)\nMultimedia: Marcellus (Lot-et-Garonne)\nBNF: 15261237k (data)\nOrriaren azken aldaketa: 7 abendua 2020, 19:34.


Arrasateko Udaleko LAB: “Guk, guztiz bestelako udaltzain eredu bat defendatzen dugu” | Mondraberri Arrasateko Ataria\nOngi etorri!Zure kontuan sartu\nZure pasahitza berreskuratu\nAstelehena, 12 apirila, 2021\nHasiera Albisteak Arrasateko Udaleko LAB: “Guk, guztiz bestelako udaltzain eredu bat defendatzen dugu”\nArrasateko Udaleko LAB: “Guk, guztiz bestelako udaltzain eredu bat defendatzen dugu”\nTestua: Arrasateko Udaleko LAB.\nUdaltzainak, udaleko langileak dira eta, gainontzeko udal langileak bezala, Arrasateko herritarrei zerbitzua emateko gaude, hori da gure lanaren ardatza eta zeregina. Udal langileak garen heinean, edozein kritikarako prest egon behar dugun arren, ezin gaituzte egin gobernu ezberdinek hartutako erabaki politikoen erantzule, are gehiago gobernu horiek, (oraingo gobernuak kasu) langileen ekarpenei zein proposamenei etengabe bizkarra ematen dietenean.\nBehin eta berriro eskatu dugu Arrasaterako udaltzain eredu bat definitzearen beharra. Baina, Arrasaterako behar dugun udaltzain eredua ARKAUTEN erabakitzen bada, argi ikusten da zein den ondorioa. Kezkaz eta arduraz bizi dugu azken urteetan gailentzen ari den eredu poliziala, horrek dituen ondorioekin. Guk, guztiz bestelako udaltzain eredu bat defendatzen dugu, herriaren zerbitzura egongo dena.\nLangile bat 2021-02-03 At 21:13\nLangile eta lankide naizen heinean pena ematen dit sindikatu batek langileen alde egin beharrean langileen arteko desberdintasunak eragitea. Arazoa Arkauteko langileak dira eta ez arauak bete ez eta lankide bati pegatinak edo kideen aurka pintadak egin dituztenak?? Benetan??Maite, Dorleta, langileengan sinisten baduzue egizue autokritika apur bat, honezgero denok ezagutzen dugu eta elkar. ELAk ez du ezer esan behar? Edo LABn morroi izaten jarraituko duzue betirako? Dezepzioa. Ez gaituzue ordezkatzen.\nHerritarra 2021-02-03 At 22:57\nHaber enteratzen naizen….\nArkauten eredua erabakitzen da??? Joe…. zuen prestakuntza bakarrik arduratzen zutela espero nuen…. Eta zuen iritzia Arkautetik datorren eredu hori, gaizki dago?? Zuen eredua hobeagoa da?? Zeinentzat, herrirako???\nBizitzen garen ergoera ikusita, zuen irizpideak Arkautetik etortzen dira??? Ba ez!!\nHerritarrok zein udaltzain talde lanean dagoen ikusita, halako lana egingo dutela badakigu.\nBatzuk zuen lana pofesionaltasunakin jokatzen dute, eta beste batzuk ….. En fin.\nUdaltzain eredu hori, sindikatuak erabakiko duzue?? SINDIKATUAK??? Herriaren zerbitzura??? Baina zein kasuetan??\nEgoera honetan, isunak jarri barik?? Jendeari kontrolatzen?? Jendea legean edo dekretuan agertzen diren irizpideak betetzen kontrolatuz?\nHerritar bat 2021-02-04 At 08:49\nArkauteko eredua??? Arkauten formakutza bakarrik jasotzen zenuelakoan nengoen.\nAkaso zuen eredua herritarrendako aproposena da???\nHerritarrok segun ze udaltzain talde lanean ikusten dugunean, halako lana espero dugu. Batzuk profesionaltasunez jokatzen dute, beste batzuk… en fin.\nEgoera larri honetan zuen ereduan isunak jartzeko irizpideak sartzen dira? Edo gaizki egiten duten horiekin barre batzuk bota eta listo???\nEreño 2021-02-04 At 09:08\nTa orduan ze proposamen dauka ezber abertzale honek? Danak dira kexak baina inoiz ez du aportatzen ezer ere ez. Beraien politika Juerga +Pancarteo laburtzen.\nPruden 2021-02-04 At 10:21\nEin haundi batean Ezker abertzalearen errua da udaltzain plantilla handitu ta handitu iñok zertarako behar ziren hainbeste jakin gabe..\nOrain horrelako lanak bideratzen dizkiete….\nNik ere nahiago dut herritarrak laguntzeko dauden aguazilak. Beste funtzio batzuk dituzten udaltzainak…… baina funtzio hauetarako ez dira behar hainbeste….\nOrain polizi lanak egiteko erabiltzen zaituztete.\nVivan las cadenas 2021-02-04 At 12:32\nHarritzekoa ze ondo egin zuen bere lana frankismoak 40 urtez. Herritarrak (edo nick desberdinak erabiltzen duen pertsona berbera?) polizia agresiboagoa eskatzen?\nErtzaintza ez da ez konfiantza ez hurbiltasuna erakusten duen polizia eredua. Errepresio politikoaren itzaletan hazitako polizia da, intimidazioan, biolentzia inpunean eta kargetan espezializatua izan dena hamarkadetan (ikusi bestela aste honetan grebalarien kontra egon diren kargak, azkenean Urkulluk berak barkamena eskatu behar izan du). Eta orain eredu horren araberako udaltzaingoa eskatzen dute batzuek. Negargarria. Betiko pentsamendu erreakzionarioa: egonkortasunaren bermea errepresioa delako ustea.\nNik komunikatua zabaldu duten udaltzain hauek txalotu nahi ditut. Hori da benetako ausardia, zure jefeen aurrean horrelako zerbait idaztea. Ez delako egia polizia eredu bakarra dagoenik, are gutxiago udaltzain eredu bakarra. Udaltzaingoa konfiantzazko polizia izan behar da, lagundu, bideratu eta aholkatu egiten duena ahal den guztietan, eta ez alde guztietan ertzaintzarekin batera agertzen den errefortzu polizial intimidatzaile bat. Beldur naiz azken horretarantz goazela…\nBotellon 2021-02-04 At 14:28\nAusarta izen behar zara ,Arrasaten bizi izan dugun lehengo egoera, gaurkoarekin alderatzeko.\nBoteioa ezin egitea salatzen dute.\nLekaioak?? 2021-02-04 At 15:57\nHerriak maite ditu udaltzaigoak oso!!! Ez dute inolako arazoak , ez dute inolako irainik, ez dute inolako erasorik. Beti herritarrok udaltzainekin primeran jokatzen dugu.\nUdaltzaingoa konfiantzazko polizia da, beti laguntzeko prest egonten da, bai herritarrei bai beste erakundeei, hala ikusten dut. Ez dut inoiz arazorik izan bai batzuekin zein besteekin.\nIgual zure ikuspuntu politiko hori ez zaitu beste guzti hau ikusten lagatzen.\nEreño 2021-02-04 At 16:00\nTa zein izengo zan zuretzat polizia eredugarria?\nKarameluak banatzen dituena? Edo boteloia egiten duena gazteekin egunez eta gabez parrandan ibiltzen dena Bilduekoekin txosnetan?\nArguiñano 2021-02-04 At 18:41\nBenetan… Lotsagarria zela politizatu nahi dugun dena. Ez dut uste udaltzainak BILDU alkatetzan zegoenean hain onak zirenik, eta orain PNV dagoelako errepresioa bultzatzen dutenik.\nZeintzuk dira beraien funtzioak ba? Lapurrak ez dituzte harrapatu behar? Isunak ez dituzte jarri behar? Permisiboagoak izan behar dira…? zergatik ez ditugu ba apaizak edota iogako irakasleak jartzen eta lapurrak harrapatu baino lehen sermoiak eman eta arnastze teknikak erakutsi?\nEsan dezatela ea zertan datzan beste eredu hori\nUtzi erantzuna Arguiñano(r)i Erantzuna bertan behera\nZure iruzkina utzi, mesedez!\nSartu zure izena hemen\nHelbide elektroniko okerra idatzi duzu!\nSartu zure helbide elektronikoa hemen\nGorde nire izena, posta elektronikoa eta webgunean nabigatzaile honetan iruzkinak egiteko hurrengo aldian.\nTel: 943 797837\nArrasate Pasealekua 3-bajo\n20500 – ARRASATE\n© Mondraberri 2019 - MONDRABERRI Mondraberri@gmail.com - www.mondraberri.eus Tel: 943 797837 - Arrasate Pasealekua 3-bajo / P.K. 101 - 20.500 - ARRASATE


17. Bihozberatasunaz - Euskera y\nEgilea: Luzio A. Seneka\nItzultzaileak: Elena Zalakain Lazpiur; Igor Yarza Iraola\nSarreragilea: Esteban Antxustegi Igartua\nSalneurria: Formatu inprimatua: 9,00 € (BEZ barne)\nPDF formatua: 4,19 € (BEZ barne)\n«Baina, zergatik ez du barkatuko?» Zehatz dezagun orain, bada, zer den barkamena, eta ikusiko dugu jakitunak ez duela eman behar. Barkamena zigor mereziaren absoluzioa da. Jakitunak zergatik ez duen eman behar luze azalduko dizute gai hori espresuki jorratu dutenek. Nik, ez dagokidan epaian banengo bezala, labur aritze aldera, zera esango dizut: barkamena ematen zaio zigorra jaso beharko lukeenari, baina jakitunak ez du aintzakotzat hartzen egin behar ez duen ezer. Beraz, zigorra jartzeko betebeharra duenez, ez du barkatuko.\nBaina barkamenaren bitartez lortu nahi duzuna beste bide duinago batek emango dizu. Izan ere, jakituna bihozbera izango da, ardura hartu eta zuzenduko du; barkamena emango balu bezala egingo du, baina ez du barkatuko, barkatzen duenak egin beharreko zerbait ez duela egin onartzen baitu. Bati, hitzez hartuko dio kargu, ez du zigortuko, adina kontuan hartuz, bere burua zuzentzeko aukera duelako; beste bat, egindako krimenaren gorrotagarritasunaz atsekabetuta dagoela eta, kalterik gabe uztea aginduko du, engainatu zutelako, edo ardoak bultzatuta egin zuelako.\nEtsaiak onik alde egiten utziko ditu, batzuetan goratu eta gero, baldin eta gerrara joan badira arrazoi ohoragarriak bultzatuta: hau da, ohoreak, itunak edota askatasunak eramanda. Hori guztia ez da barkamenaren lana, bihozberatasunarena baizik. Bihozberatasunak aske gordetzen du bere iritzia. Ez du bere epairik ematen formula juridikoei erreparatuz, berdintasunari eta ontasunari begiratuz baizik. Barkatzea eta kaltea neurtzea baimentzen zaio. Ez du horrelako ezer egiten bidezkoa dena baino gutxiago egiten duenak bezala, erabakitakoa zuzenena delako baizik.